cyanic-selkie/wikianc huggingface dataset:
ХААН Банк
ХААН Банк Сан
ХААН Банк боловсрол, соёл урлаг, орон нутгийн хөгжилд хувь нэмрээ оруулж, байгаль орчны хамгаалал, нийгмийн эмзэг бүлгийг дэмжих, ядуурлыг бууруулах зэрэг чиглэлийн төсөл, хөтөлбөрийг нэгтгэж, системтэйгээр зохион байгуулах зорилгоор хувийн хэвшлүүдээс анхлан дэргэдээ 2007 онд ХААН Банк Санг байгуулж, одоогоор 430 орчим төсөл, хөтөлбөрийг 4.6 тэрбум төгрөгөөр санхүүжүүлжээ.
Компанийн нийгмийн хариуцлага
ХААН Банк компанийн нийгмийн хариуцлагыг хэрэгжүүлэх зорилтын хүрээнд үндэсний хэмжээнд томоохон төслүүдийг тогтвортой хэрэгжүүлж ирсэн. Эрүүл мэндийн "Хавдрын эсрэг үндэсний аян" -ыг Хавдар судлалын үндэсний төв-ийн эмч, мэргэжилтнүүдтэй хамтран 2012 оноос хойш жил бүр зохион байгуулж байна. Өнгөрсөн хугацаанд нийт 150,000 гаруй хүнийг хавдрын урьдчилан сэргийлэх үзлэгт хамруулж, 610 тохиолдлыг илрүүлэн, 500 гаруй яаралтай мэс ажилбар гүйцэтгэжээ. Харин "Цусны даралт ихсэлтийн эсрэг аян" -нд ХААН Банк Сангаас гадна П.Н.Шастины нэрэмжит улсын III эмнэлэг хамтарч, хүрээнд мэргэжлийн эмч нар хөдөө сумдад очиж үнэ төлбөргүй оношилгоо хийж̤ энэ өвчнөөс хэрхэн урьдчилан сэргийлэх талаар мэдлэг мэдээлэл өгдөг. ХААН Банк Сангаас мөн НҮБ-ын Тогтвортой хөгжлийн дөрөв дэх зорилт болох Чанартай боловсролыг дэмжих зорилгын хүрээнд 2007 оноос хойш ХААН Банкны нэрэмжит шинэ оюутны тэтгэлэгт хөтөлбөрийг хэрэгжүүлж, оюутан залуусын боловсролд хөрөнгө оруулалт хийж байна. Өнгөрсөн хугацаанд нийт 1,785 оюутны сургалтын төлбөрийн тодорхой хувийг хөнгөлжээ.
Тогтвортой хөгжил
“Хүмүүсийн амьдралыг бодитой өөрчилж, нийгмийн сайн сайханд хувь нэмрээ оруулна” гэх эрхэм зорилгынхоо дагуу ХААН Банк Сан банкны хэмжээнд тогтвортой хөгжил болон нийгмийн хариуцлагын бодлогуудыг авч хэрэгжүүлдэг. ХААН Банк компанийн нийгмийн хариуцлагын хүрээнд 2016 оноос эхлэн Нэгдсэн Үндэстний Байгууллага (НҮБ)-аас тодорхойлсон Тогтвортой хөгжил-2030 хөтөлбөрийн 17 зорилгыг үйл ажиллагаандаа нэвтрүүлсэн. Улмаар хоёр жилийн дараа НҮБ-ын Даян дэлхийн гэрээнд нэгдэж, Тогтвортой хөгжлийн зорилтуудыг банкны үйл ажиллагааны үе шат бүхэнд шингээж, хэрэгжүүлэхээр олон улсын туршлагыг судалж буй. Ингэхдээ, Тогтвортой санхүүжилт, Тогтвортой үйл ажиллагаа, Тогтвортой нийгмийн хөрөнгө оруулалт, Тогтвортой хамтын ажиллагаа зэрэг үндсэн чиглэлүүд барьж хөрөнгө оруулалтаа жил бүр нэмэгдүүлж байна. Түүнчлэн өдөр тутмын үйл ажиллагаандаа ногоон ажлын байрны зарчмыг баримтлах, эко бизнес, ногоон санхүүжилтийг дэмжих болон хүний эрхийг дээдлэн урт хугацаанд тогтвортой ажиллах зэрэг эрхэм зорилгуудыг өмнөө тавин хэрэгжүүлж эхэлсэн. ХААН Банк 2019 онд дотооддоо мөрдөн ажиллах анхны “Тогтвортой хөгжлийн бодлого”-ыг батлан хэрэгжүүлсэн явдал билээ.
ХААН Банк Сан Тогтвортой санхүүжилт (ТоС)-ийн хүрээнд байгаль орчин, нийгэмд ээлтэй бизнесийг дэмжих, “ногоон” тодотголтой бүтээгдэхүүн, үйлчилгээг харилцагчдадаа санал болгох замаар тэдний хариуцлагатай үйл ажиллагаа, хэрэглээний тухай мэдлэг ойлголтыг нэмэгдүүлэх зэрэг ажлыг хийж гүйцэтгэдэг.
Эшлэл
Ангилал:Монголын банк Ангилал:Улаанбаатарын зээлийн байгууллага Ангилал:1991 онд байгуулагдсан
Жаргалсайханы Алтаншагай
Жаргалсайханы Алтаншагай нь Говь-Алтай аймгийн Бигэр сумын харъяат, Үндэсний бөх ийн аймгийн арслан цолтой бөх
Байрамали
Ангилал:Мары муж Ангилал:Туркменистаны суурин
Экспорт
Экспорт, импорт нь олон улсын худалдааны буюу олон улсын эдийн засгийн харилцааны үндсэн суурь болдог байна.
Үндсэн ойлголт
Барааны экспорт бол тодорхой материаллаг эд зүйлийг гадаадад гаргахыг хэлнэ. Үйлчилгээний экспорт бол гадны түншүүдэд үйлдвэрлэлийн болон хэрэглээний үйлчилгээ үзүүлэхийг хэлнэ. Хөрөнгийн экспорт бол -гадаадад өөрийн ямар нэг үйлдвэрлэл эрхлэх зорилготой хөрөнгө оруулахыг хэлнэ.
Экспорт бол олон улсын хөдөлмөр хувиарлалтын үр дүн бөгөөд экспортын гол зорилго бол бараа үйлчилгээгээ гаргаж ашиг олох явдал юм. Олсон ашиг нь эргээд импортоо төлөх эх үүсвэр болдог зарчимтай.
Тодорхой нэг улсын экспорт, импортын харьцаа нь тухайн улсын Гадаад худалдааны баланс гэдэг. Энд бараа, үйлчилгээ хамрагддаг. Нэг ёсондоо аль нэг улсын экспорт импортоосоо илүү байх тусам тухайн улсад ашигтай байдаг. Үүнийг худалдааны ашигтай баланс гэнэ.
Монгол улсын экспорт
Мөн 2020 онд манай 2 хөрш улс нь гадаад худалдааны нийт эргэлтэд хамгийн өндөр дүнг эзэлж, БНХАУ-тай 1.2 тэрбум ам.долларын худалдаа хийжээ. Энэ нь гадаад худалдааны нийт бараа эргэлтийн 56.5 хувь, нийт экспортын дүнгийн 87.3 хувийг бүрдүүлж байна.
Ангилал:Гадаад эдийн засаг Ангилал:Олон улсын худалдаа Ангилал:Үндэсний эдийн засгийн нийт тооцоо
Сандуйжавын Дамдин
Сандуйжавын Дамдин нь Говь-Алтай аймгийн Эрдэнэ сумын харьяат. Үндэсний бөх ийн аймгийн харцага цолтой бөх.
Аймгийн наадмын дэвжээнд
Ангилал:Аймгийн харцага Ангилал:Эрдэнийн (Говь-Алтай) хүн
II Газан ил хан
II Газан ил ханы нэр зөвхөн зоосон дээр үлдсэн байдаг. Өөр түүхэн мэдээ бараг байхгүй. Түүний дараа Ил хант улс нь Чубанид, Жалайрид, Музаффарид, Инжуид зэрэг улсууд болон хуваагджээ.
Шведийн Социал-демократ нам
Шведийн Социал-демократ ажилчдын нам, ихэнхдээ товчилж Социал-демократууд гэгддэг (швед. Sveriges socialdemokratiska arbetarepartiet, Socialdemokraterna) - Швед улсын зүүн төвийн үзэлтэй улс төрийн нам. Өнөөгийн байдлаар Швед улсад (1889 оны 4-р сарын 23-нд байгуулагдсан) хамгийн ахмад бөгөөд хамгийн олон гишүүнтэй нам юм.
II Газан ил хан
Эшлэл
Ангилал:14-р зуунд төрсөн Ангилал:14-р зуунд өнгөрсөн Ангилал:Ил хан
Шведийн Социал-демократ нам
Энэ нам байгуулагдсан цагаасаа хойшхи түүхэнд Шведийн Үйлдвэрчний Эвлэлүүдийн Төв Нэгдэлтэй нягт хамтран ажиллаж ирсэн. 1917 оноос сонгуульд дандаа нэгдүгээрт ордог. Шведийн Социал-демократ намын /СДН/ төлөөлөл 1920, 1921—1923, 1924—1926, 1932—1936, 1936—1976, 1982—1991, 1994—2006 онууд болон 2014 оноос хойш өнөөг хүртэл Шведийн Засгийн газрыг тэргүүлж байна. 2017 оноос өмнө Социнтерн-д орж байсан.
Түүх
Шведэд социал демократ хөдөлгөөний эхлэлийг 1881 оны 11-р сарын 6-нд Мальмё хот дахь Стокгольм зочид буудалд Август Пальм ын хэлсэн үгийг гэж үздэг. Бүх нийтээр сонгох эрхийг (тус улсын хүн амын 5-хан хувийг бүрдүүлдэг тодорхой хэмжээний орлоготой, өмч хөрөнгөтэй эрчүүд л сонгуульд оролцох эрхтэй байсан) зайлшгүй шаардлагатай гэж үзэж хэлж байв.
Шведийн Социал Демократ Ажилчдын Нам нь 1889 онд Шведийн пролетариатын нам, 2-р Интернационалын нэг хэсэг болж албан ёсоор байгуулагдсан байна.
1936-1976 он хүртэл энэ нам Засгийн газраа тасралтгүй байгуулж, заримдаа олонх, цөөнхийн засгийн газар эсвэл эвслийн засгийн газар байгуулж байсан. Шведийн Социал- Демократуудын (Шведийн социализм гэгддэг) "уужуу тайван" бодлого нь Шведийн бүх алдартай компаниуд (ABB, Volvo, Saab, Electrolux, IKEA, Nordea) эдийн засгийг үндэсний болголгүйгээр нийгмийн зардлыг нэмэгдүүлэх боломжийг олгосон) хэзээ ч үндэсний болгож байгаагүй. Ангилал:1889 онд үүсгэн байгуулагдсан Ангилал:Социал демократ нам Ангилал:Шведийн байгууллага
Цэвээнпүрэвийн Төмөрцоож
Цэвээнпүрэвийн Төмөрцоож нь Ховд аймгийн Мөст сумын харьяат. Үндэсний бөх ийн аймгийн арслан цолтой бөх.
Аймгийн наадмын дэвжээнд
Ангилал:Аймгийн арслан Ангилал:Мөстийн хүн
Азийн жамъянмядаг
Азийн жамъянмядаг (Trollius asiaticus L.) нь холтсон цэцэгтний овгийн, өвслөг, олон наст, жамъянмядагийн төрлийн нэгэн зүйл ургамал. Азийн жамъянмядаг нь нуга, ойн чийглэг хөрсөнд ургах ба Азиас гаралтай учир Азийн гэдэг тодотголыг авсан. Азийн жамъянмядаг 20 см-с дээш өндөртэй ургах ба 7-8 сард 5-15 дэлбээтэй, 3 см-с том голчтой, улбар шар, шар өнгийн гоёмсог цэцгээр чимдэг. Цэцгийн дэлбээ нь гол цөмдөө олон тооны дохиуртай. Азийн жамъянмядаг нь балт ургамал юм.
Гадаад холбоос
Ангилал:Ургамал Ангилал:Монгол оронд ургадаг ургамлууд Ангилал:Азийн ургамлын аймаг
Гүрзулын Ганцоож
Гүрзулын Ганцоож нь Хэнтий аймгийн Биндэр сумын уугуул, үндэсний бөхийн аймгийн арслан цолтой бөх.
Аймгийн наадмын дэвжээнд
Ангилал:Аймгийн арслан
Байцаагч түшмэл (зохиол)
300px|right|Анхны хэвлэлийн нүүр «Байцаагч түшмэл» (Ревизор) - Оросын алдарт зохиолч Николай Васильевич Гоголийн зохиосон таван хэсэгтэй хошин шог жүжиг.
Зохиогдсон түүх
Н.Гоголь 1835 оны намар жүжгийн зохиолыг эхлүүлсэн ажээ. Зохиолын санааг түүнд Александр Пушкин хэлж өгсөн гэж үздэг. Үүнийг Оросын зохиолч Владимир Соллогубын дурсамж нотолж байгаа юм: "Пушкин Гогольтой уулзаж, Новгород мужийн Устюжна хотод (одоогийн Вологда муж) болсон явдлын талаар яамны ажилтан дүр эсгэж, хотын бүх оршин суугчдыг мэхлэн хуурсан" тухай ярьсан гэдэг.
Н.Гоголь А.С.Пушкинд жүжгийн зохиолын явцын талаар удаа дараа захидал бичдэг байжээ, заримдаа зохиолоо орхихыг хүсдэг байсан ч Пушкины хатуу шаардлагаар үргэлжлүүлсэн гэдэг.
Энэ жүжиг бол Николайн хаанчлалын үед декабристуудын бослогыг хатуу ширүүнээр дарсны дараа бий болсон ажээ. Оросын ноёд, түшмэд, хамжлагын эзэд нь нэгдүгээр Николай хааны тусламжтайгаар Орос орныг үүрд эзэмшиж байна гэж бодож байсан ба ард түмнийг үзэн яддаг байжээ. Гоголь энэ зохиолдоо орос орны хоцрогдмол байдал, ноёд түшмэдийн харгис хэрцгийг шүүмжлэн илрүүлжээ. Ийм учраас оросын нийгэмлэгийн доторх ноёрхогч эрхтэн дархтны анги нь энэ жүжгийг дайсагнан үзэх болжээ.
1-р үзэгдэл.
Бага албан тушаалтан (коллежийн бүртгэгч, зэрэглэлийн хүснэгтийн хамгийн доод зэрэглэл) Хлестаков Иван Александрович үйлчлэгч Осипийн хамт Петербургээс Саратов руу явдаг. Тэд замдаа орон нутгийн жижиг хотод саатаж Хлестаков хөзөр тоглоод мөнгөгүй үлджээ. Яг энэ үед хотын дарга Антон Антонович Сквозник-Дмухановскоос нарын хотын бүх удирдлагууд авлига, хээл хахуульд автсан байсан бөгөөд хотын дарга Санкт-Петербургээс байцаагч түшмэл нууцаар ирж байгаа тухай захидлаас мэдээд хэзээ ирэхийг айж ядан хүлээж байжээ. Хотын дарга доод албан тушаалтнуудаа гэртээ цуглуулж, тэдэнд захидал уншиж, байцаагчийг ирэхэд бэлтгэх заавар өгдөг. Хотын баян Бобчинский, Добчинский нар зочид буудалд үүргээ зөрчсөн Хлестаковын дүр төрхийг санамсаргүйгээр олж мэдээд үүнийг байцаагч түшмэл гэж үзээд захирагчид мэдэгдэв. Эндээс хамаг үймээн эхэлнэ. Бүх албан тушаалтнууд, албан хаагчид нүглээ нуун дарагдуулах гэж яарч эхлэнэ. Антон Антонович өөрөө хэсэг хугацаанд ухаан алдаж байсан ч удалгүй ухаан орж, байцаагч түшмэлд өөрөө бөхийх хэрэгтэйгээ ойлгов.
2-р үзэгдэл
Үүний зэрэгцээ өлсгөлөн Хлестаков зочид буудлын хамгийн хямд өрөөнд сууж, хоол хүнс, мөнгөө хаанаас авахаа бодож байв. Тэрээр буудлын үйлчлэгчээс идэх хоол гуйж идээд, хүссэн зүйлээ авсны дараа хоолны хэмжээ, чанарт сэтгэл дундуур байгаагаа илэрхийлэв. Хотын дарга Хлестаковын өрөөнд гэнэт гарч ирсэн нь түүнд таагүй байдал болов. Эхэндээ тэрээр төлбөрийн чадваргүй зочин байна гээд зочид буудлын эзэн ховолж гэж боддог. Засаг дарга өөрөө хотын нөхцөл байдалд хяналт шалгалт хийх нууц даалгавартай ирсэн нийслэлийн нэгэн чухал албан тушаалтантай ярилцаж байна гэж итгэж буйгаа илэн далангүй хэлдэг. Хотын дарга Хлестаковыг байцаагч түшмэл гэж ойлгоод түүнд хахууль өгчээ. Хлестаков хотын даргыг сайхан сэтгэлтэй, зохистой иргэн гэж бодоод түүнээс "зээл" авчээ. "Би түүнийг хоёр зуу гуйхад нь дөрвөн зууг атгуулж хуурсан" гэж хотын дарга дотроо баярлав. Гэсэн хэдий ч тэрээр Хлестаковын талаар илүү их мэдээлэл олж авахын тулд тэнэг юм шиг дүр үзүүлэхээр шийджээ. Хотын дарга дотроо "Түүнийг нууц байцаагч гэж үзэх хүсэлтэй байна." - "За, бид аймхай гэж бодог, тэр ямар хүн болохыг бид огт мэдэхгүй юм шиг дүр үзүүлье." Гэхдээ Хлестаков угаасаа гэнэн зангаараа хотын захирагч юу ч үгүй ​​үлддэг, итгэл үнэмшлээ алдалгүй шууд авирладаг, гэвч тэр бол "нарийн зүйл", "та түүнд анхаарлаа хандуулах хэрэгтэй" гэж боддог. Дараа нь хотын дарга Хлестаковт ундаа өгөх төлөвлөгөөтэй байгаа бөгөөд тэр хотын буяны байгууллагуудыг шалгахыг санал болгов. Хлестаков үүнтэй санал нэг байна гэв.
3-р үзэгдэл
Дараа нь энэхүү арга хэмжээ хотын даргын байранд үргэлжилэв. Нэлээд халамцуу Хлестаков бүсгүйчүүд - Анна Андреевна, Марья Антоновна нарыг хараад "шоуд"-хаар шийджээ. Тэдний өмнө зураг зурахдаа тэрээр Санкт -Петербург дахь чухал байр суурийнхаа тухай үлгэр ярьж өгдөг бөгөөд хамгийн сонирхолтой нь тэр өөрөө түүндээ итгэдэг байна. Тэрээр Барон Брамбеус хэмээх нууц нэрээр Москвагийн телеграфт дуурь хэрхэн бичиж өгдөг, зохиогчдод бага мөнгө төлсөн Смирдин түүнд "нийтлэл бичдэг", тарвас тарвасаар бөмбөг бэлэглэснийхээ төлөө түүнд 40 мянган рубль өгдөг тухай худлаа ярьж байна. долоон зуун рубль ба усан онгоцоор ирсэн Парисын шөл (энэ нь жүжгийг бүтээхээс өмнөхөн зохион бүтээсэн лаазалсан хоол гэсэн үг), тоонууд, ноёд түүний хүлээн авах өрөөнд хэрхэн чимээ шуугиан тарьж, 35000 шуудан хүргэгчид гэрт нь ирж захирлын албан тушаалыг санал болгов. Тэрээр уран зохиолын болон хөгжмийн бүтээлүүдийг өөртөө багтаасан байдаг бөгөөд энэ нь "сэтгэлгээний ер бусын хөнгөн байдлаас" болж, "нэг үдэш тэр бүх хүмүүсийг гайхшруулсан юм шиг санагдсан." байна. Марья Антоновна түүнийг худлаа хэлсэн гэж буруутгахад тэр бүр ичиж зовдоггүй. Гэвч удалгүй нийслэлийн согтуу зочны хэл нь орооцолдож, Хлестаков хотын захирагчийн тусламжтайгаар "амрах" болно.
4-р үзэгдэл
Маргааш өглөө нь Хлестаков юу ч санахгүй, тэр "фельдмаршал" биш, харин хамт олны бүртгэгч гэж сэрдэг. Үүний зэрэгцээ, хотын албан тушаалтнууд Хлестаковыг хахууль өгөхийн тулд "цэргийн хөл дээр" жагсаж, тэр зээл авч байна гэж бодоод (мөн гэртээ хариад бүх өрийг төлөх болно гэдэгт итгэлтэй байж) мөнгө хүлээн авдаг. Бобчинский, Добчинский хоёр байцаагчид хахууль өгөх ямар ч шалтгаан байхгүй гэх бодол төржээ. Хлестаков өөрөө мөнгө гуйж, "тэр замд мөнгөө бүрэн зарцуулсан" гэсэн "хачирхалтай хэргийг" дурджээ. Цаашилбал, бусад албан хаагчид "Засаг даргыг духаараа мөргөн" Хлестаков руу нэвтэрч, түүнд мөнгөө (дарс, элсэн чихэр) өгөхийг хүсч байна. Зөвхөн Хлестаковт хахууль өгсөн гэдгээ ухаарч, хэрэв түүнд зээл санал болговол тэр авах болно гэдгээ илэрхийлээд эрс татгалзсан байна. Гэсэн хэдий ч Хлестаковын үйлчлэгч Осип эзнээсээ илүү ухаалаг байсан тул, мөнгө ч бараа ч хээл хахууль хэвээр байгааг ойлгодог бөгөөд худалдаачдаас бүх зүйлийг авдаг бөгөөд үүнийг "олс ч замд хэрэг болно" гэсэн урам зориг орж бүхнийг авдаг. Сүүлийн зочдыг үдсэний дараа тэрээр Антон Антоновичийн эхнэр, охиныг эргүүлж амждаг. Хэдийгээр тэд бие биенээ ганцхан өдөр мэддэг байсан ч тэр хотын даргын охиныг гарыг гуйж, эцэг эхийн зөвшөөрлийг авдаг. Осип Хлестаковыг хууран мэхлэлтийг илрүүлэхээс өмнө хотоос хурдан явахыг зөвлөв. Хлестаков эцэст нь явахдаа найз Тряпичкинд орон нутгийн шуудангаас захидал илгээжээ.
5-р үзэгдэл
Хотын дарга болон түүний тойрон хүрээлэгчид эцэст нь гүнзгий амьсгаа авав. Уран зөгнөлдөө хотын дарга өөрийгөө, Петербургт амьдардаг генерал гэж тосоолно. Хүрэх боломжгүй өндөрт гарсны дараа тэрээр Хлестаковт гомдоллохоор очсон худалдаачдад "чинжүү өгөх" шийдвэр гаргажээ. Тэр тэдний талаар эргэлзэж, сүүлчийн үг гэж хэлэв, гэхдээ худалдаачид Марья Антоновна, Хлестаков нарын сүй тавих ёслолд (дараа нь хуриманд) баялаг амлалт өгөхийг амлавал хотын дарга бүгдийг уучилжээ. Тэрээр Хлестаковын Марья Антоновнатай сүй тавьсан тухай олон нийтэд зарлахын тулд зочдыг бүрэн дүүрэн цуглуулдаг. Анна Андреевна нийслэлийн том дарга нартай холбоотой болсон гэдэгт итгэлтэй байж, нэг цагийн өмнө өөртэйгөө адилтгаж үздэг хүмүүстэйгээ ихэд ихэмсэг харьцаж эхэлдэг. Гэхдээ дараа нь гэнэтийн зүйл тохиолдоно. Орон нутгийн шуудангийн захирал өөрийн санаачлагаар Хлестаковын захидлыг нээж үзсэн бөгөөд эндээс үл танигдах этгээд хоосон нөхөр байсан нь тодорхой болдог байна. Дараагийн мэдээ ирэхэд хууртагдсан хотын дарга ийм цохилтоос сэргэж амжаагүй байна. Зочид буудалд байрлаж буй Санкт -Петербургийн албаны хүн цугларсан бүх хүмүүсийг түүнтэй нэгдэхийг шаардаж байна. Энэ бүхэн дуу чимээгүй үзэгдэлээр төгсдөг ...
1836 оны 4 дүгээр сарын 19-нд — Александринский театрт уг жүжгийн нээлт болжээ : Дүрүүдэд:- Хотын дарга — Сосницкий, Анна Андреевна — Сосницкая, Марья Антоновна — Асенкова, Ляпкин-Тяпкин — Григорьев 1-й, Земляника — Толчёнов, Бобчинский — Мартынов, Хлестаков — Дюр, Осип — Афанасьев, Пошлёпкина — Гусева нар тоглосон байна.
Монголд
Монголд 1935 онд уг жүжгийг анх Улсын драмын театрын тайзнаа тоглосон байна. Сүүлд 1985 онд мөн тоглож байжээ.
Орчуулагч                        Э.Оюун
Хотын дарга		        жүжигчин Ц.Цэгмид
Анна Андреевна		жүжигчин Д.Цэрэндулам
Мария Антоновна	        жүжигчин С.Дагийсүрэн
Хлестаков			жүжигчин Д.Намдаг
Добчинский			жүжигчин Ё.Шаравдоо
Бобчинский			жүжигчин Содном
Найруулагч			Ши.Аюуш
Шатилов
Зураач			        К.И.Померанцев нар тоголсон байна.
Ангилал:Николай Гоголийн бүтээл Ангилал:Хошин урлаг Ангилал:19-р зууны утга зохиол Ангилал:Орос хэлээрх утга зохиол Ангилал:Утга зохиолын бүтээл
Рамадан сар
Рамадан (араб. رمضان‎) буюу Рамазан (түрэг. Ramazan) - мусульманчуудын хуанлигийн 9-р сар юм. Энэ сарын турш мусульманчууд өдрийн гэгээтэй үед буюу нар ургахаас эхлээд нар жаргах хүртэл мацаг барьдаг бөгөөд энэ сар дуусахаар Ураза-байрам (Ид аль-Фитр) баярыг тэмдэглэдэг байна.
Исламын шашны дагаж мөрддөг сургаалийн дагуу Рамадан сарын үеэр мусульманчуудад өдрийн цагаар хоол идэх, юм уухыг хориголдог юм. Үүнээс гадна мацаг барьж байх үед өдрийн гэгээтэй үед хурьцал үйлдэхийг мөн хориголдог байна. Мацаг барих зааварыг сэтгэл мэдрэлийн өвчтэй хүмүүс, хүүхдүүд, өндөр настай хүмүүс, жирэмсэн хөхүүл эхчүүд, аялагчид дагахгүй байж болдог байна.
Энэ сарын сүүлийн 10 шөнийн нэгд нь «Хүчтэй шөнө» тохиодог ажээ. Энэ шөнө ихэнхи мусульманчууд мөргөл үйлдэж өнгөрөөдөг ажээ. Ангилал:Исламын соёл Ангилал:Сар (цагалбар)
Ариунтүшигийн Мөнхтүшиг
Ариунтүшигийн Мөнхтүшиг нь Сэлэнгэ аймгийн Мандал сумын харьяат. Үндэсний бөхийн аймгийн харцага цолтой бөх.
Аймгийн наадмын дэвжээнд
Ангилал:Аймгийн харцага Ангилал:Мандалын хүн Ангилал:Монголчууд Ангилал:20-р зуунд төрсөн
Трибенурон-метил
Трибенурон-метил нь ацетолактат синтетазыг дарангуйлах үйлчилгээтэй, сульфонил шүвтрийн химийн ангийн гербицид. Түрүүт үр тарианы ургамлын талбайг нэг наст хос талт үрт хог ургамлаас хамгаалах системийн гербицид. Трибенурон-метил нь 2.4-D ба MCPA-д тэсвэртэй нэг наст хос талт үрт хог ургамлуудыг амжилттай хянадаг.
Концентраци
Трибенурон-метил нь 160, 320, 500, 750 гр/кг гэх зэрэг олон янзын концентрацитай үйлдвэрлэгддэг. Энэ өгүүлэгт 750 гр/кг агууламжтай, усанд дисперслэгддэг үрэл (WDG) хэлбэртэй хуурай гербицидын тухай авч үзсэн болно.
Хамрах хүрээ
100 гаруй зүйл хог ургамлыг хянана.
Хадгалах температур
Сэрүүн хуурай газар хадгална. Хөлдөөж болно.
Борооны интервал
Трибенурон-метилийг түгээснээс хойш 6 цагийн хугацааны дотор орсон бороо гербицидын идэвхийг бууруулна.
Эх сурвалж
Ангилал:Байгаль орчинд хортой бодис Ангилал:Мэдрэмтгий бодис Ангилал:Гербицид Ангилал:Триазин Ангилал:Ургамлыг хортон шавж, зэрлэг ургамлаас хамгаалах бодис Ангилал:Бензол карбон хүчлийн эфир Ангилал:Бензолсульфонамид Ангилал:Шүвтэр Ангилал:Метоксиаромат Ангилал:Алкилт гетероаромат
Венецийн кино наадам
Венецийн кино наадам (итали. Mostra Internazionale d’Arte Cinematografica, венец. Mostra internasionał de'l arte sinematografega) Италийн дарангуйлагч Бенито Муссолини-гийн санаачилгаар 1932 онд анх зохион байгуулагдсан Олон улсын хамгийн ууган кино наадам. Жил бүр Венецийн Лидо арал дээр 1934 оноос зохион байгуулдаг (1943—1945, 1973—1978 онуудад зохион байгуулаагүй).
Гол шагнал нь «Алтан арслан» юм. Мөн кино наадмын салбар тус бүрийн дүнгээр Луиджи Де Лаурентисын шагнал гардуулдаг байна.
Кино Наадам дараах үндсэн хэсгүүдээс бүрддэг:
Түүх
Анхны Венецийн кино наадам 1932 оны 8-р сарын 6-аас 21-ний хооронд болсон. Энэхүү наадам нь Жузеппе Волпи ди Мисурата, Лучано Де Фео нарын санаа санаачилгаар төрсөн. Энэхүү наадмыг эрх баригчид ихэд дэмжиж байсан бөгөөд анхны ийм төрлийн олон улсын арга хэмжээ гэж тооцогддог.
Дараагийн наадам 1934 оны 8-р сарын 1-ээс 20-ны хооронд болсон. Энэ наадам өрсөлдөөний шинжтэй болсон. 19 орны төлөөлөгчид хуран цугларч, өөрсдийн бүтээлээ үзүүлсэн байна. Энэ томоохон арга хэмжээ байсан тул дэлхийн өнцөг булан бүрээс 300 гаруй сурвалжлагч иржээ. Муссолини цомыг гадаадын шилдэг кино, Италийн шилдэг киноны найруулагчдад; Гэсэн хэдий ч жинхэнэ шүүгч байгаагүй. Харин Биенналийн ерөнхийлөгч киноны талаар мэргэжилтнүүд болон үзэгчидтэй ярилцсаны дараа шагналыг гардуулсан байна.
1935 оноос эхлэн тус наадам Оттавио Крозетийн удирдлаган дор жил бүр зохион байгуулагдах болжээ. Жүжигчдийн шагналыг "Вольпийн цом" гэж нэрлэх болсон. 1936 онд анх удаа олон улсын шүүгчдийн бүрэлдэхүүнийг томилж, 1937 онд архитектор Луижи Куаглиатагийн зургаар шинэ Киноны ордны нээлт болсон байна.
Дараагийн хорин жилийн хугацаанд наадам нь Дэлхийн хоёрдугаар дайны дараа эхэлсэн соёлын төлөвлөгөөний дагуу хөгжиж, өргөжин тэлсээр байв. 1963 онд Луижи Чиаринигийн удирдлаган дор энэ наадамд зарим өөрчлөлтүүд орсон. Чиарини ерөнхийлөгчөөр ажиллах хугацаандаа бүхэл бүтэн тогтолцоог бүхэлд нь өөрчлөн зохион байгуулахыг эрэлхийлж, наадмын бүтцийг сайжруулахыг эрмэлзэж байв. Уралдааны бүтээлийг шалгаруулах хатуу шалгуурын дагуу зургаан жил зохион байгуулагдсан байна. Чиарини улс төрийн дарамт шахалт, хөндлөнгийн оролцоог эсэргүүцэж, арилжааны киноноос илүү уран сайхны чанартай киног илүүд үздэг байв.
1968 оны нийгэм, улс төрийн үймээн Венецийн наадамд ихээхэн нөлөөлсөн. 1969-1979 он хүртэл ямар ч шагнал хүртээгүй бөгөөд энэ наадам бусад кино наадмуудтай өрсөлдөх чадваргүй болсон. 1973, 1977, 1978 онуудад наадам ч хийж байгаагүй. Алтан арслан 1980 он хүртэл гардуулаагүй байна.
Удаан хүлээсний эцэст 1979 онд шинэ найруулагч Карло Лиззанигийн ачаар кино наадмын өнгө төрхийг сэргээж, зохион байгуулалтад гарсан бүх алдааг засахаар шийдсэн юм. 1979 оны шоу олон улсын нэр хүндийг сэргээх үндсийг тавьсан юм. Наадамд илүү орчин үеийн дүр төрхийг бий болгохыг хичээж, шинэ найруулагч нь тус наадамд уран бүтээлийг сонгох, төрөл бүрийн тоглолтыг нэмэгдүүлэхэд туслах мэргэжилтнүүдийн хороог байгуулсан.
Наадмын үндсэн уралдаанд олон нийтэд өмнө үзүүлж байгаагүй, бусад наадамд оролцоогүй 20-оос дээшгүй кино оролцдог. Киног наадмын найруулагч таван шинжээчээс бүрдсэн комисс, мөн гадаадын зөвлөхүүдийн бүрэлдэхүүнтэйгээр шалгаруулдаг. Сонгогдсон кинонуудын жагсаалтыг албан ёсоор зарлах хүртэл нууцалдаг байна. Үндсэн уралдааны олон улсын шүүгчдийн бүрэлдэхүүнд кино урлаг болон бусад урлагт оролцдог 7-9 хүн багтдаг.
Үндсэн тэмцээний шүүгчид дараахь шагналуудыг олгодог. Үүнд:
Гадны холбоос
Ангилал:Италийн кино наадам Ангилал:1932 онд байгуулагдсан Ангилал:Венецийн урлаг Ангилал:Венецийн соёл
Орчуулга.мн
Орчуулга.мн (Англи хэл: orchuulga.mn) нь Монгол улсын Улаанбаатар хотод орших бичгийн голдуу орчуулгын үйлчилгээгээр дагнасан баталгаат орчуулгын үйлчилгээний платформ юм. Тус вэб сайт нь “Мон Тай Сино Групп” ХХК-ийн эзэмшилд байдаг бөгөөд “Мон Тай Сино Групп” ХХК нь Монголын анхдагч орчуулгын товчоонуудын нэг “Смайл Ангел” ХХК-ийн суурин дээр 2016 онд шинэчилсэн зохион байгуулалт хийх замаар үүсгэн байгуулагдсан юм.
Компани нь эдүгээ мэргэжлийн орчуулагч нарт зориулсан dictionary.mn цогц платформыг давхар хөгжүүлэн ажиллаж байгаа бөгөөд энэхүү платформ нь зөвхөн orchuulga.mn-ын орчуулагч нарын дунд хаалттай хүрээнд ашиглагддаг байна.
Орчуулга.мн сайт нь үүсгэн байгуулагдсан цагаасаа эхлэн өнөөдрийг хүртэлх хугацаанд судалгаагаар үйлчлүүлэгчдийн 97 хувь нь өндөр сэтгэл ханамжтай гарсан байна.
Орчуулга.мн сайт нь Хятад, Орос, Англи, Япон, Турк, Солонгос, Унгар, Тайланд зэрэг хэл дээр нарийн мэргэшсэн мэргэжлийн орчуулагч нараараа дамжуулан төрөл бүрийн нарийн мэргэжлийн орчуулгын үйлчилгээ үзүүлдэг. Ангилал:Монголын аж ахуйн нэгж Ангилал:2016 онд байгуулагдсан
МУ-ын начин Ж.Гэлэг, түүний хүү МУ-ын начин Г.Даваасамбуу нарын нэрэмжит
Барилдааны тухай
Увс аймгийн Ховд сумын харьяат улсын начин Ж.Гэлэг, түүний хүү улсын начин Г.Даваасамбуу нарын нэрэмжит 11-р сарын аймаг цэргийн цолтой бөхчүүдийн барилдаан Монгол бөхийн өргөөнд өнөөдөр /2014-11-09/ боллоо. Барилдааныг  МҮБХ-той Увснуур дэвжээ, улсын начин Ж.Гэлэг, Г.Даваасамбуу нарын  ах дүү, гэр бүлийнхэн  хамтран зохион байгуулав.Барилдаанд аймгийн хурц арслан А.Алтанхуяг, Н.Жаргалбаяр, Ба.Батжаргал, аймгийн арслан Д.Батжаргал, О.Баярхүү, Б.Хашбат, Б.Батхуяг, Б.Дэлгэрсайхан, Г.Баасандорж, М.Бадарч, П.Баярхүү, Ж.Мөнгөн, Л.Шинэбаатар, Г.Батням, Б.Хадбаатар, Ч.Ганзориг, Бо.Батжаргал, Б.Бат-Өлзий, О.Хангай нарын тэргүүтэй аймаг цэргийн цолтой болон залуу 256 бөх зодоглосноос Завхан аймгийн Баянтэс сумын харьяат Засагт ханы Завхан дэвжээний бөх аймгийн арслан Ш.Пүрэвгарьд найм даван түрүүлж, Дундговь аймгийн Эрдэнэдалай сумын харьяат Түшээт ханы аварга дэвжээний бөх аймгийн хурц арслан А.Алтанхуяг үзүүрлэлээ.
Их шөвгийн дөрөвт Сүхбаатар аймгийн Мөнххаан сумын харьяат Жавхлант дэвжээний бөх аймгийн арслан Бо.Батжаргал, Хөвсгөл аймгийн Галт сумын харьяат Хөвсгөлийн хүчтэн дэвжээний бөх аймгийн арслан Ч.Хөхчирэнгэр нар үлдэв.
Барилдааны дүйз
1.      А.Алтанхуяг а.х.а– Б.Үүрцайх а.н
2.      Б.Хашбат а.а– Ж.Бахытжан а.н
3.      Б.Батхуяг а.а – Ш.Мөнх-Од а.х
4.      Б.Дэлгэрсайхан а.а– Б.Лхагва-Очир а.х
5.      Г.Баасандорж а.а– Б.Эрдэнэтулга а.н
6.      М.Бадарч а.а– Я.Алтантулга а.н
7.      П.Баярхүү а.а– Б.Серик а.а
8.      Ж.Мөнгөн а.а –Б.Отгонбаатар а.а
9.      Б.Хадбаатар а.а –Д.Аззаяа а.н
10.  Ч.Ганзориг а.а – С.Бямбадорж а.н
11.  Бо.Батжаргал а.а –Г.Шинэзориг с.з
12.  Б.Бат-Өлзий а.а– Д.Гантөмөр а.з
13.  О.Хангай а.а– А.Мөнхтүшиг а.х
14.  Н.Ганзориг а.а– Б.Чүлтэмпунцаг а.з
15.  Б.Бат-Эрдэнэ а.а –Б.Цэрэндагва сз
16.  Б.Мөнх-Эрдэнэ а.а – Д.Ариунмөрөн а.з
17.  Ц.Чимэддорж а.а– Д.Ганцоож а.н
18.  Д.Энхбат а.а– Г.Ганням а.а
19.  Н.Батсайхан а.а– Б.Төрболд а.н
20.  Б.Ганбаатар а.а – Б.Болдбаатар а.з
21.  У.Батгэрэл а.а – П.Өсөхбаатар а.х
22.  Ш.Пүрэвгарьд а.а – Х.Гантулга а.н
24.  Ч.Хөхчирэнгэр а.а– Д.Доржсүрэн а.х
25.  Т.Сүрэнжав а.а – Д.Анар а.а
26.  Н.Эрдэнэчулуун а.а– Э.Элбэгбаяр а.н
27.  Б.Эрдэнэбаяр а.з –М.Ганзориг а.х
28.  Х.Алтансүх а.з – Э.Дарханбат а.н
29.  Н.Мустафа а.з– Б.Энхсайхан ц.н
30.  А.Отгонбаатар а.з – О.Үйтүмэн а.х
32.  Б.Пүрэвдорж а.н – Б.Түмэндэмбэрэл с.з
Дөрвийн даваа
1.      А.Алтанхуяг а.х.а –Б.Түмэндэмбэрэл с.з
2.      Б.Хашбат а.а – Э.Дарханбат а.н
3.      Б.Дэлгэрсайхан а.а– С.Бямбадорж а.н
4.      Г.Баасандорж а.а – О.Үйтүмэн а.х
5.      М.Бадарч а.а – Ш.Мөнх-Од а.х
6.      П.Баярхүү а.а– Д.Тогтохжаргал а.х
9.      Б.Бат-Өлзий а.а– Б.Болдбаатар а.з
10.  О.Хангай а.а –Б.Эрдэнэбаяр а.з
11.  Н.Ганзориг а.а– Д.Анар а.а
12.  Б.Бат-Эрдэнэ а.а –Н.Эрдэнэчулуун а.а
13.  Ц.Чимэддорж а.а – Б.Отгонбаатар а.а
14.  Д.Энхбат а.а – Ч.Хөхчирэнгэр а.а
15.  Н.Батсайхан а.а – А.Давааням а.а
Тавын даваа
1.      А.Алтанхуяг а.х.а– Б.Отгонбаатар а.а
2.      Б.Дэлгэрсайхан а.а– О.Үйтүмэн а.х
3.      М.Бадарч а.а– Д.Ариунмөрөн а.з
4.      П.Баярхүү а.а – Ч.Хөхчирэнгэр а.а
5.      Бо.Батжаргал а.а– Н.Ганзориг а.а
6.      Б.Бат-Өлзий а.а – Э.Дарханбат а.н
7.      О.Хангай а.а –А.Давааням а.а
8.      Б.Бат-Эрдэнэ а.а – Ш.Пүрэвгарьд а.а
Зургаагийн даваа
1.      А.Алтанхуяг а.х.а– Б.Дэлгэрсайхан а.а
2.      М.Бадарч а.а – Ч.Хөхчирэнгэр а.а
3.      Бо.Батжаргал а.а– Б.Бат-Өлзий а.а
4.      О.Хангай а.а – Ш.Пүрэвгарьд а.а
Долоогийн даваа
1.      А.Алтанхуяг а.х.а– Ч.Хөхчирэнгэр а.а
2.      Бо.Батжаргал а.а – Ш.Пүрэвгарьд а.а
Наймын даваа
1.      А.Алтанхуяг а.х.а – Ш.Пүрэвгарьд а.а
/үзүүрлэсэн/             /түрүүлсэн/ Ангилал:Үндэсний бөхийн барилдааны жагсаалт
Никола Амати
Николо Амати[E1] (итали. Nicola Amati 1596 оны 12-р сарын 3 - 1684 оны 4-р сарын 12. Кремон) Итали йн алдартай хөгжмийн мастер, хөгжим үйлдвэрлэгч  бол олон янзын нумт хөгжмүүд болох хийл, морин хийлүүдийг хийж байжээ. Николо Амати бол Якоб Штайнер, Антонио Страдивари, Андреа Гварнери зэрэг олон хөгжмийн мастеруудын багш нь байсан юм.
Кремоны хөгжмийн үйлдвэрийг үндэслэгч нь Андреа Амати (1505-1577) болно. Энэхүү гэр бүлийн удам угсааны тухай 1097 оны үеийн түүхийн бичлэгт тэмдэглэгдэн үлдсэн байдаг нь их эртний удам байсныг илтгэнэ. Эцэг Андреа Аматигийн мэргэжлийг түүний хүүхдүүд болох Анто́нио ба Иероним (Джиро́ламо) Амати нар үргэлжлүүлэн хөгжүүлсэн юм.
Антонио Амати (1550-1638) бол алдартай, авьяаслаг мастер байсан аж. Түүний бүтээлийн нэг нээлт бол гүдгэр хавтгай дек байдаг. Мөн хэмжээний хувьд том бус байв. Зэмсэгээ хийх арга хэрэгсэл нь нягт нямбай хийцтэйгээс хөгжмийнх нь дуу нь зөөлөн, эгшиглэнтэй байдаг ажээ.
Иероним Амати (1551-1635), Антонио Амати нар 1577-1635 оны үе хүртэл ойролцоогоор 60 орчим жилийн туршид хамтран ажиллаж хөгжмийн зэмсэгүүдийг үйлдвэрлэж байжээ. Харин дээр дурдсан Николо Амати бол  Иероним Аматигийн хүү бөгөөд гэр бүлийнхээ удам дамжсан хөгжмийн үйлдвэрлэлийг хэлбэр хийц болон эгшиг дуурьслын хувьд боломжит дээд түвшинд хүргэж чадсан гавьяатай билээ. Энэхүү үйлдвэрт алдар хүндийн оргилд хүрсэн бас нэгэн урлаач бол Антонио Аматигийн хүү Иероним II (1649-1740) бөгөөд түүний үед гэр бүлийн үйлдвэрлэл хаалгаа барьжээ. Энэхүү гайхамшигтай урлаачдын гар дороос Франческо Ружери (1645-1700) гарч бүхэл бүтэн урлаачдын удмыг бий болгосон гэдэг.
Аматийн хийл нь тааламжтай, цэвэрхэн, зөөлөн боловч хүчтэй биш, мөн сонсоход таатай мэдрэмж төрүүлдэг. Тэдний бүтээсэн хийлүүд нь жижиг хэмжээтэй, гоёмсог өнгөлгөөтэй, дээд ба доод хэсэгт нэлээд муруй хэлбэртэй байдаг тул өргөн хэмжээнд задгай дуу гаргадаггүй ажээ. [E1]Николо Амати
Давид Де Хеа
Давид де Хеа Кинтана (David de Gea Quintana; 1990 оны арваннэгдүгээр сарын 7-нд Мадрид хотод төрсөн) — испанийн хөлбөмбөгчин бөгөөд английн «Манчестер Юнайтед» багт хаалгачаар тоглодог. Европа лиг болон УЕФА Супер цомд түрүүлэхдээ «Атлетико Мадридад» анх тодорсон.
Замнал
Де Хеа 10 настайдаа «Атлетико Мадрид» багийн академид элсэж, 14 настайдаа өсвөрийн шигшээд багтсан байдаг. Улмаар 2009 оны есдүгээр сарын 30-нд УЕФА Аваргуудын лигийн хэсэгт Портотой тоглоход (2:0) «Атлетикогийн» үндсэн бүрэлдэхүүнд сэлгээгээр гараалсан. 2010 онд Европын лиг, супер цомд шилдэг хаалтуудаараа онцгойрсон юм.
Шигшээ
2007, 2011 оны ЕАШТ-д Испанийн залуучуудын шигшээ түрүүлэхэд Де Хеа сайн тоглож байв. Үндсэн шигшээд 2012 оны тавдугаар сарын 15-нд багтаж, Серби болон Хятадтай тоглоход сэлгээний хувиар оролцсон.
2014 онд ээлжит ДАШТ-д оролцсон ба зургаадугаар сарын 8-нд Эл Сальвадорыг 2:0 харьцаагаар нөхөрсөг тоглолтонд хожиход анх удаагаа гараалжээ
Амжилт
Нийт: 2 цом
Нийт: 3 цом
Нийт: 1 цом
Гадны холбоос
Ангилал:Испанийн хөлбөмбөгчин Ангилал:Испанийн шигшээ багийн хөлбөмбөгчин Ангилал:Атлетико Мадрид B багийн тоглогч Ангилал:Атлетико Мадрид багийн тоглогч Ангилал:Манчестер Юнайтед багийн тоглогч Ангилал:2012 оны зуны олимпод оролцогч Ангилал:Испаничууд Ангилал:1990 онд төрсөн
Эрдэнэбилэгийн Ууганбаяр
Эрдэнэбилэгийн Ууганбаяр нь Төв аймгийн Баянчандмань сумын уугуул, Үндэсний бөх ийн улсын начин цолтой бөх. Тэрээр мөн Пауэрлифтинг ийн спортоор хичээллэдэг бөгөөд дэлхийн аварга шалгаруулах тэмцээнд суулт ийн төрөлд түрүүлсэн.
Аймгийн наадмын дэвжээнд
Ангилал:Улсын начин
Батсайханы Идэрбилгүүн
Батсайханы Идэрбилгүүн нь Төв аймгийн Баян-Өнжүүл сумын харьяат. Үндэсний бөхийн аймгийн харцага цолтой бөх.
Аймгийн наадмын дэвжээнд
Ангилал:Аймгийн харцага Ангилал:Баян-Өнжүүлийн хүн Ангилал:Монголчууд Ангилал:20-р зуунд төрсөн
Шани Дэвис
Шани Дэвис (Shani Davis, 1982 оны наймдугаар сарын 13-нд Иллиной мужийн Чикаго хотод төрсөн) нь 1000 метрийн зайн тэшүүрийн төрөлд Олимпт (2006, 2010) хоёр удаа түрүүлж байсан Америкийн тэшүүрчин юм. Түүнчлэн 1500 метрийн зайд хоёр олимп дараалан мөнгөн медаль хүртсэн бөгөөд дэлхийн аваргаар долоон удаа шалгарч байсан тамирчин юм.
Холбоос
Ангилал:АНУ-ын тэшүүрчин Ангилал:АНУ-ын олимпын аварга Ангилал:АНУ-ын олимпын мөнгөн медальтан Ангилал:2006 оны өвлийн олимпод оролцогч Ангилал:2010 оны өвлийн олимпод оролцогч Ангилал:2014 оны өвлийн олимпод оролцогч Ангилал:2018 оны өвлийн олимпод оролцогч Ангилал:АНУ-ын олимпын оролцогч Ангилал:Тэшүүрийн олимпын аварга Ангилал:Тэшүүрийн дэлхийн аварга Ангилал:Америкчууд Ангилал:1982 онд төрсөн
Цөмийн урвал
Цөмийн физик ба цөмийн химид, цөмийн урвал (nuclear reaction, ядерная реакция) гэж, хоёр цөм, эсвэл цөм ба атомаас жижиг бөөм (уг цөмөөс гадна орших протон, нейтрон эсвэл өндөр энергитэй электрон) хоорондоо мөргөлдөн, анх процессыг эхлүүлсэн нуклидээс ялгаатай, нэг эсвэл түүнээс олон нуклидыг үүсгэх процессыг хэлнэ. Иймд цөмийн урвал нь хамгийн багадаа нэг нуклид нөгөөд шилжих хувиралт юм. Хэрвээ цөм нь өөр цөм эсвэл бөөмтэй харилцан үйлчлэлцсэн ч, цөм/цөмүүдийбиш харин ганзул юм.
Ер нь, цөмийн урвалд хоёроос олон бөөмүүд оролцож болох ч, гурав ба түүнээс олон бөөмүүд нэг цэгт уулзан мөргөлдөх магадлал маш бага юм. Энэ үзэгдэл тун ховор тохиолддог. Гурван биетийн цөмийн урвалын ойролцоо жишээ бол triple alpha process юм. Цөмийн урвал гэдэг ойлголт нуклидын хувиралтын үед хэрэглэдэг ба түүнийг цацраг идэвхт задралын аль ч төрөлд ашигладаггүй. Цацраг идэвхт задрал нь түүний тодорхойлолтын дагуу спонтан процесс юм.
Байгальд, цөмийн урвал нь сансрын туяа ба материйн хооронд явагдаж байдаг. Цөмийн урвалыг зохиомлоор явуулж цөмийн энергийг гарган авдаг ба урвалын хурдыг тохируулдаг.
Бичиглэл ба тэмдэглэгээ
Цөмийн урвалыг химийн тэгшитгэлтэй нэгэн адилаар харуулж болох ба түүний хоёр талын инвариант жин тэнцүү байхаас гадна, бөөмүүдийн хувиралт, зохих хадгалагдах хуулиудад захирагдана. Жишээ нь, цэнэг хадгалагдах хууль, барионы тоо хадгалагдах хууль (атомын нийт жингийн тоо). Цөмийн урвалын тэгшитгэлийг дараах байдлаар харуулна:
Дээр дурдсаны дагуу, урвалын хоёр талын инвариант жинг тэнцүүлэхэд, асуултын тэмдгийн оронд цэнэгийн тоо 2-той, жингийн тоо 4-тэй цөм байх ба энэ нь гелий-4 юм. Тэгвэл бүрэн тэгшитгэл:
хялбарчилбал: болно.
Цөмийн урвалыг дээрхээс гадна хялбаршуулсан бичиглэлээр илэрхийлдэг. Жишээ нь, A(b,c)D гэдэг нь A + b → c + D. Ерөнхий хэрэглэгддэг бөөмүүдийг дараах байдлаар товчилдог: p - протон, n - нейтрон, d - дейтерон, α - альфа-бөөм буюу гелий-4, β - бета бөөм буюу электрон, γ - гамма квант буюу фотон, г.м.. Тэгшитгэлээр үзүүлсэн цөмийн урвалыг товчилсон хэлбэрээр, Li-6(d,α)α гэж бичнэ.
Эх сурвалж
Ангилал:Цөмийн физик
Сати бэхи
Ангилал:1316 онд төрсөн Ангилал:1345 онд өнгөрсөн Ангилал:Ил хан
Зүүн Хойд Азийн Нутгийн Захиргаадын Холбоо
Зүүн Хойд Азийн Нутгийн Захиргаадын Холбоо (NEAR:The Association of North East Asia Regional Governments) нь Зүүн хойд Азийн Хятад, Япон, Өмнөд Солонгос, Монгол, Орос, Хойд Солонгос буюу 6 улсын засаг захиргааны томоохон нэгж бүхий 78 гишүүн орон нутгаас бүрдэх бөгөөд харилцан ашигтай, тэгш эрхийн үндсэн дээр харилцаа, хамтын ажиллагааг нэмэгдүүлж, бүсийн хамтын хөгжил, дэлхийн энх тайвны үйлсэд хувь нэмэр оруулах зорилготойгоор байгуулагдсан олон улсын байгууллага юм.
Үүсгэн байгуулагдсан түүх
1993 оноос Хятад, Япон, Солонгос, Орос 4 улсын орон нутгуудын захирагч нар Зүүн Хойд Азийн орон нутгийн захиргааны байгууллагуудын хурлыг зохион байгуулж ирсэн. 1996 онд БНСУ-ын Гёнсанбүг мужийн Гёнжү хотноо болсон 4 дэх удаагийн хурлаар тус Холбооны Үндсэн дүрмийг баталснаар Зүүн Хойд Азийн Нутгийн Захиргаадын Холбоо хэмээх олон улсын байгууллагыг байгуулсан. Түүнээс хойш Хойд Солонгос болон Монголын орон нутгууд гишүүнээр элссэнээр 6 улсын 78 орон нутгийг эгнээндээ нэгтгэсэн Зүүн Хойд Азийн орон нутгуудын хамтын ажиллагааны төлөөлөх байгууллага болжээ..
Бүтэц, зохион байгуулалт
Тус Холбоо Бүгд хурал, Ажлын хэсгийн хорооны хурал, Салбар хороодын хурлаас бүрдэх бөгөөд Олон улсын форум, Гадаад харилцааны мэргэжилтнүүдийн хурал зэрэг арга хэмжээгээр дамжуулан Холбоог үүсгэн байгуулсан зорилго болох Зүүн Хойд Азийн хамтын хөгжилд хүрэхийн тулд төрөл бүрийн үйл ажиллагаа явуулж байна. Бүгд хурал нь гишүүн орон нутгуудын дарга нараас бүрдэх шийдвэр гаргах дээд байгууллага бөгөөд 2 жил тутамд хуралддаг. Хурлын тэргүүлэгч нь 1 хүн байх бөгөөд тэргүүлэгчээр ажиллах хугацаа нь 2 жил ба Бүгд хурлыг зохион байгуулах орон нутгийн захирагч Бүгд хурал дуусах өдөр хүртэл хурлын тэргүүлэгчээр ажиллана. Ажлын хэсгийн хороо нь гишүүн орон нутгуудын захирагч нарын захирамжаар тухайн орон нутгийн захиргааны газрын даргаас бүрдэх бөгөөд Ажлын хэсгийн хорооны дарга нь 2 жил тутамд буюу Бүгд хурал зохиогдох өдрийн өмнөх жил хурал зохион байгуулдаг. Салбар хорооод нь салбар бүрээр Холбооны төсөл, бусад үйл ажиллагааг явуулахад дэмжлэг үзүүлдэг. Одоо тус Холбооны харьяа Эдийн засаг, хүмүүнлэг, Байгаль орчин, Гамшгаас сэргийлэх, Боловсрол, соёл, Аялал жуулчлал, Далай, загасны аж үйлдвэр зэрэг 17 хороо үйл ажиллагаа явуулж байна.
Гишүүн
1996 онд Зүүн Хойд Азийн Нутгийн Захиргаадын Холбоо байгуулагдахад Хятад (3 орон нутаг), Япон (9 орон нутаг), Өмнөд Солонгос (9 орон нутаг), Орос (8 орон нутаг) буюу 4 улсын 29 орон нутаг үйл ажиллагаанд нь оролцсон. 2002 онд Хойд Солонгос, Монгол, Оросын орон нутгууд гишүүнээр элссэнээр 5 улсын 40 орон нутагтайгаар цар хүрээ нь өргөжсөн. 2008 онд БНХАУ-ын Шаньдун мужид болсон Бүгд хурлаар Өмнөд Солонгосын Инчон, Дэжон, Гванжү, Үльсан хотууд, Оросын Магадан муж гишүүнээр элссэнээр 6 улсын 69 орон нутаг болж өргөжсөн бөгөөд 2010 онд Оросын Кемеровск муж, 2012 онд Солонгосын Сэжун хот гишүүнээр элссэнээр 6 улсын 71 орон нутаг болж өргөжсөн. Ингэснээр Солонгосоос Сөүл хотоос бусад бие даасан 16 хот гишүүнээр элссэн. 2014 онд Хятадын Жилинь муж, Оросын Хакасын БНУ элссэн бол 2016 онд Хятадын Шаньси муж, Өвөрмонголын ӨЗО, Шааньси муж, Анхүй муж гишүүнээр элссэн бөгөөд 2018 онд Япон улс ын Акита муж гишүүнээр элссэнээр нийт 6 улсын 78 орон нутаг гишүүнээр элссэн.
NEAR-ийн гишүүн орон нутгууд
БНХАУ (11 орон нутаг) :
Хэйлонжан муж, Хэнан муж, Хубэй муж, Хунан муж, Жилинь муж, Ниншягийн Хотон үндэстний ӨЗО, Шаньдун муж, Шаньси муж, Өвөрмонголын ӨЗО, Шааньси муж, Анхүй муж
Япон улс (11 орон нутаг) :
Аомори муж, Ямагата муж, Нигата муж, Тояама муж, Ишикава муж Фүкүй муж, Киото муж, Хёго муж, Тоттори муж, Шиманэ муж, Акита муж
БНСУ (16 орон нутаг) :
БНАСАУ(2 орон нутаг) : Хамгёнбүг муж, Насон хот
Монгол улс (22 орон нутаг) :
ОХУ (16 орон нутаг) :
Буриадын БНУ, Сахагийн БНУ, Тувагийн БНУ, Алтайн хязгаар, Забайкаль хязгаар, Красноярск хязгаар, Приморийн хязгаар, Хабаровск хязгаар, Амур муж, Эрхү муж, Камчатк хязгаар, Магадан муж, Сахалин муж, Томск муж, Кемеровск муж, Хакасын БНУ,
Үе үеийн тэргүүлэгч
Анхны тэргүүлэгч(1996.9-1998.10 ) Гёнсанбүг мужийн захирагч И Ы Гэн
2 дох үеийн тэргүүлэгч (1998.10-2000.9 ) Тояама мужийн захирагч Нагауки Ютага
3 дахь үеийн тэргүүлэгч (2000.9-2002.9 ) Хёго мужийн захирагч Ито Тошицу
3 дахь удаагийн Ажлын хэсгийн хорооны хурал(2001.08)-ын үеэр Хабаровск хязгаарын саналаар тэргүүлэгч орон нутгаас зохион байгуулдаг хурлыг Ажлын хэсгийн хорооны хурал→Бүгд хурал гэсэн дарааллаар зохиохоор өөрчлөлт оруулсан.
4 дөх үеийн тэргүүлэгч (2002.9-2002.9) Хабаровск хязгаарын захирагч Исаев
3 дахь удаагийн Ажлын хэсгийн хорооны хурлаар Хабаровск хязгаар Хэйлонжан мужид тэргүүлэгчийн үүргийг шилжүүлсэн(2002.09)
5 дахь үеийн тэргүүлэгч (2002.9-2004-9) Хэйлонжан мужийн захирагч Жан Зүо Жи
6 дахь үеийн тэргүүлэгч (2004.9-2006.9) Бүсан хотын захирагч Хо Нам Шиг
7 дох үеийн тэргүүлэгч (2006.9-2008.9) Шаньдун мужийн захирагч Жиан Дамин
8 дахь үеийн тэргүүлэгч (2008.9-2010.9) Кёнги мужийн захирагч Ким Мүн Сү
9 дэх үеийн тэргүүлэгч (2010.10-2012.10) Ниншя Хуйн ӨЗО-ны дарга Вуан Жон Вэй
10 дахь үеийн тэргүүлэгч(2012. 7-2014.6) Жолланам мужийн захирагч Пак Жүн Ён
( 2014.7-2014.10) Жолланам мужийн захирагч Ли Наг Ён
11 дэх үеийн тэргүүлэгч(2014.11 ~ 2015.09) Эрхүү мужийн захирагч Ерщенко Сергей Владимирович
(2015.10 ~ 2016.09) Эрхүү мужийн захирагч Левченко Сергей Георгиевич
12 дахь үеийн тэргүүлэгч(2016.10 ~ 2018.10) Хунан мужийн захирагчийг түр орлогч Ши Да Жин
13 дахь удаагийн тэргүүлэгч(2018.11. ~ одоог хүртэл) Сахагийн БНУ-ын тэргүүн Айсен Николаев